
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 156 

20 Αυγούστου 2004 


ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 179 

Τροποποίηση του Προεδρικού Διατάγματος υπ' αριθμ. 32/ 
2004 «Σύσταση και Οργανισμός της Γενικής Γραμματείας 
της Κυβέρνησης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 82 παρ. 2 του Συντάγματος. 

β) Του άρθρου 7, όπως τροποποιήθηκε και συμπληρώθηκε 
με το άρθρο 37 του Ν. 1968/1991 (ΦΕΚ Α'150), και των άρ- 
θρωνΙΟπαρ. 1 και 32 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑ' 137). 

γ) Του άρθρου 29Ατου Ν. 1558/1985, που προστέθηκε με 
το άρθρο 27 του Ν. 2081/1992 (ΦΕΚΑ' 154) όπως τροποποι¬ 
ήθηκε με το άρθρο 1 παρ. 2ατου Ν. 2469/1997 (ΦΕΚΑ'38). 

δ) Των άρθρων 22 παρ. 3 και 25του Ν. 2362/1995 «Περί δη¬ 
μοσίου λογιστικού ελέγχου των δαπανών του Κράτους και 
άλλες διατάξεις» (ΦΕΚΑ' 247). 

ε) Του άρθρου 17του Ν. 3086/2002 «Οργανισμός Νομικού 
Συμβουλίου του Κράτους, κατάσταση Λειτουργών - Υπαλλή¬ 
λων» (ΦΕΚΑ'234). 

στ) Της υπ’ αριθμ. 14650/ΔΙΟΕ 85/17.3.2004 απόφασης του 
Πρωθυπουργού και του Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ Β' 519). 

2. Το γεγονός, ότι απότις διατάξειςτου Διατάγματος αυτού 
προκαλούνται οι ακόλουθες δαπάνες: 

α) Δαπάνη ύψους 182.000 ΕΥΡΩ για το τρέχον οικονομικό 
έτος και 342.000 ΕΥΡΩ για κάθε επόμενο οικονομικό έτος. 

β) Ενδεχόμενη δαπάνη από την ανάθεση, από τον Γενικό 
Γραμματέατης Κυβέρνησης, σε ερευνητικά κέντρα ή επιστη¬ 
μονικά ινστιτούτα, της διενέργειας ερευνών και σύνταξης με¬ 
λετών ή άλλων επιστημονικών εργασιών, που σχετίζονται με 
το σκοπό και τις αρμοδιότητες της Γενικής Γ ραμματείας της 
Κυβέρνησης, το ύψος της οποίας εξαρτάται από πραγματικά 
γεγονότα. 

Οι ανωτέρω δαπάνες θα καλυφθούν, κατά το τρέχον έτος, 
από τις πιστώσεις του τακτικού προϋπολογισμού του Υπουρ¬ 
γείου Οικονομίας και Οικονομικών (Ειδ. Φ. 23/ 640, ΚΑΕ Ομά¬ 
δων 0200, 0800 και Ειδ. Φ. 23/630, ΚΑΕ 1711), και κατά τα επό¬ 
μενα έτη, από τις πιστώσεις που θα εγγράφονται στον προϋ¬ 
πολογισμό του ανωτέρω Υπουργείου, για το σκοπό αυτό. 

3. Το πρακτικό επεξεργασίας 175/2004 του Συμβουλίου 
της Επικράτειας. 

Με πρόταση του Πρωθυπουργού και του Υφυπουργού Οι¬ 
κονομίας και Οικονομικών, αποφασίζουμε: 


Άρθρο μόνο 

Το Π.Δ. 32/2004 «Σύσταση και Οργανισμός της Γενικής 
Γ ραμματείας της Κυβέρνησης» τροποποιείται ως εξής: 

1. Το υπό στοιχείο γ της παραγράφου 1 του άρθρου 2 Γ ρα¬ 
φείο Γραμματειακής Υποστήριξης των Κυβερνητικών Οργά¬ 
νων καταργείται και το στοιχείο δ αναριθμείται σε γ. 

2. Η παράγραφος 3 του άρθρου 2 αντικαθίσταται ως εξής: 

«3. Η Γενική Γραμματεία της Κυβέρνησης και οι υπηρεσίες 

των οποίων έχει τη διοικητική και οικονομική υποστήριξη, 
εξυπηρετούνται από αυτοτελές Γραφείο Νομικού Συμβού¬ 
λου του Κράτους που συνιστάται για το σκοπό αυτό στη Γ ενι¬ 
κή Γραμματεία της Κυβέρνησης, την Υπηρεσία Δημοσιονομι¬ 
κού Ελέγχου του Υπουργείου Οικονομικών και από την Υπη¬ 
ρεσία Επιτρόπου του Ελεγκτικού Συνεδρίου στη Βουλή.» 

3. Η παράγραφος 1 του άρθρου 3 αντικαθίσταται ως εξής: 

«1. Ο Γ ενικός Γ ραμματέας της Κυβέρνησης είναι μετακλη¬ 
τός υπάλληλος με βαθμό 1 ° της κατηγορίας Ειδικών θέσεων. 

Η θέση του Γενικού Γραμματέα της Κυβέρνησης πληρού- 
ται με διορισμό ή ανάθεση καθηκόντων σε ανώτατο δημόσιο 
λειτουργό, με απόφαση του Πρωθυπουργού που δημοσιεύε¬ 
ται στην Εφημερίδα της Κυβερνήσεως.» 

4. Η παράγραφος 3 του άρθρου 3 αντικαθίσταται ως εξής: 

«3. Οποιαδήποτε επαγγελματική δραστηριότητα του Γενι¬ 
κού Γ ραμματέατης Κυβέρνησης αναστέλλεται κατά τη διάρ¬ 
κεια της άσκησης των καθηκόντων του.» 

5. Στην παράγραφο 6 του άρθρου 3 προστίθεται στοιχείο δ 
ως εξής: 

«δ) Να αναθέτει σε ερευνητικά κέντρα ή επιστημονικά ιν¬ 
στιτούτα τη διενέργεια ερευνών καιτη σύνταξη μελετών ή άλ¬ 
λων επιστημονικών εργασιών που σχετίζονται με τον σκοπό 
και τις αρμοδιότητες της Γενικής Γ ραμματείας της Κυβέρνη¬ 
σης. Η απόφαση αυτή συνυπογράφεται από τον Υπουργό Οι¬ 
κονομίας και Οικονομικών.» 

6. Το στοιχείο ε της παραγράφου 2 του άρθρου 4 αντικαθί¬ 
σταται ως εξής: 

«ε) ενημερώνει τον Γ ενικό Γ ραμματέα της Κυβέρνησης για 
τα δημοσιεύματα του ημεδαπού και αλλοδαπού τύπου, που 
αφορούν την Κυβέρνηση και ειδικότερα τη Γ ενική Γ ραμμα¬ 
τεία της Κυβέρνησης.» 

7. Στην ίδια παράγραφο του αυτού άρθρου προστίθενται 
στοιχεία στ και ζ ως εξής: 

«στ) Παρέχει γραμματειακή υποστήριξη στο Υπουργικό 
Συμβούλιο, στα Συλλογικά Κυβερνητικά Όργανα καθώς και 
στις διυπουργικές επιτροπές εφόσοντα καθήκοντα αυτά δεν 
έχουν ανατεθεί σε άλλα όργανα και ειδικότερα προετοιμάζει 
τους φακέλους, καταρτίζει και κοινοποιεί την ημερήσια διά¬ 
ταξη των θεμάτων που πρόκειται να εισαχθούν για συζήτηση 

ή λήψη απόφασης από τα παραπάνω όργανα και τηρεί τα 
πρακτικά των συζητήσεων αυτών. 

ζ) ενημερώνει τις αρμόδιες υπηρεσίες για τις αποφάσεις 
του Υπουργικού Συμβουλίου και των άλλων συλλογικών Κυ¬ 
βερνητικών Οργάνων.» 

8. Το άρθρο 5 αντικαθίσταται ως εξής: 

«Άρθρο 5 
Νομικό Γραφείο 

Το Νομικό Γ ραφείο έχει τις εξής αρμοδιότητες: 

1. Υποστηρίζει το νομοθετικό έργο της Κυβέρνησης και 
ιδίως: α) Παραλαμβάνει τα σχέδια νόμων και τις υπουργικές 
τροπολογίες και ελέγχει τη συνδρομή των κατά το Σύνταγμα 
καιτον Κανονισμό της Βουλής απαιτουμένων προϋποθέσεων 
προκειμένου να κατατεθούν στη Βουλή. 

β) Διαβιβάζει τα σχέδια νόμων και όσες υπουργικές τροπο¬ 
λογίες κρίνεται αναγκαίο προς επεξεργασία στη Κ.Ε.Ν.Ε. και 
συνεργάζεται με αυτή για τη ρύθμιση κάθε διαδικαστικού θέ¬ 
ματος που σχετίζεται με τη λειτουργία της και την επεξεργα¬ 
σία των σχεδίων από την Επιτροπή, στις συνεδριάσεις της 
οποίας παρίσταται υποχρεωτικώς εκπρόσωπος του Νομικού 
Γ ραφείου. Σε περίπτωση έκτακτης ανάγκης η Κ.Ε.Ν.Ε. μπο¬ 
ρεί να συνεδριάσει και χωρίς την παρουσία εκπροσώπου του 
Νομικού Γ ραφείου, ύστερα από σχετική ειδοποίηση του Γ ρα¬ 
φείου προς την Επιτροπή. 

γ) Καταθέτειτα σχέδια των νόμων και των υπουργικώντρο- 
πολογιών στη Βουλή. 

δ) Παρακολουθεί τις εργασίες νομοθετικού έργου της Βου¬ 
λής μέχρι την ψήφιση των νομοσχεδίων και την περαιτέρω 
διαδικασία έκδοσης και δημοσίευσης των νόμων. 

2. Υποστηρίζει το κανονιστικό έργο της Κυβέρνησης και 
των άλλων κρατικών οργάνων και νομικών προσώπων που 
διαθέτουν κανονιστική αρμοδιότητα και ιδίως: 

α. Παραλαμβάνει τα σχέδια προεδρικών διαταγμάτων με 
κανονιστικό χαρακτήρα και ελέγχει την πληρότητα των εγ¬ 
γράφων που τα συνοδεύουν, ασκεί προέλεγχο επί του περιε¬ 
χομένου τους, τα διαβιβάζει περαιτέρω στο Συμβούλιο της 
Επικράτειας για την κατά το Σύνταγμα επεξεργασία τους, 
ελέγχει εάν η Διοίκηση συμμορφώθηκε προς τις παρατηρή¬ 
σεις του Συμβουλίου της Επικράτειας και τα προωθεί προς 
υπογραφή στον Πρόεδρο της Δημοκρατίας. 

β. Συντάσσει τα σχέδια προεδρικών διαταγμάτων που εκδί- 
δονται με πρόταση του Πρωθυπουργού ή του Υπουργικού 
Συμβουλίου. 

γ. Συντάσσει τα σχέδια των αποφάσεων που εκδίδει ο Πρω¬ 
θυπουργός και ελέγχει τα σχέδια των κοινών αποφάσεων 
που εκδίδονται από τον Πρωθυπουργό και άλλους Υπουρ¬ 
γούς ή Υφυπουργούς. 

δ. Συντάσσει σε συνεργασία με τα αρμόδια Υπουργεία τα 
σχέδια Πράξεων Νομοθετικού Περιεχομένου και μεριμνά για 
την υπογραφή τους από τον Πρωθυπουργό και τα μέλη του 
Υπουργικού Συμβουλίου. 

ε. Συντάσσει ή εξετάζει τη νομιμότητα των σχεδίων Πράξε¬ 
ων του Υπουργικού Συμβουλίου, και μεριμνά για την υπο¬ 
γραφή τους από τον Πρωθυπουργό και τα μέλη του Υπουρ¬ 
γικού Συμβουλίου. 

3. Μεριμνά για τη θεώρηση των δοκιμίων των φύλλων της 
Εφημερίδας της Κυβερνήσεως και την αποστολή τους στο 
Εθνικό Τ υπογραφείο. 

4. α) Εκπονεί μελέτες, καταρτίζει προτάσεις για αναγκαίες 
νομοθετικές μεταρρυθμίσεις και εισηγείται στον Πρωθυ¬ 
πουργό για κάθε θέμα νομιμότητας της κυβερνητικής λει¬ 
τουργίας καθώς και για ειδικά θέματα νομοθετικής πολιτικής 
της Κυβέρνησης και συντονισμού και προώθησης του Κυ¬ 
βερνητικού έργου. 

β) Γνωμοδοτεί για κάθε θέμα για το οποίο ερωτάται από τον 
Πρωθυπουργό ή τον Γ ενικό Γ ραμματέα της Κυβέρνησης και 


γ) Ασκεί κάθε άλλη αρμοδιότητα που του ανατίθεται από 
τον Πρωθυπουργό ή τον Γ ενικό Γ ραμματέα της Κυβέρνησης. 

5. α) Συντάσσει σχέδια αποφάσεων, γνωμοδοτήσεων, ει¬ 
σηγήσεων, προτάσεων και κάθε άλλης πράξης των ανωτέρω 
κυβερνητικών οργάνων και μεριμνά για την υπογραφή και 
κοινοποίησή τους στους αρμόδιους Υπουργούς και τις αρ¬ 
μόδιες υπηρεσίες και την εν γένει διακίνησή τους. 

β) Εκπονεί μελέτες και συντάσσει προτάσεις και εισηγή¬ 
σεις για όλα τα θέματα που εμπίπτουν στον κύκλο των αρμο¬ 
διοτήτων του, για τη βελτίωση της λειτουργίας των κυβερνη¬ 
τικών οργάνων καθώς και άλλων υπηρεσιών, των οποίων η δι¬ 
οικητική και οικονομική υποστήριξη έχει ανατεθεί στη Γενική 
Γραμματεία της Κυβέρνησης.» 

9. α. Το άρθρο 6 καταργείται. 

β. Τα άρθρα 7-14 αναριθμούνται σε 6-13. 

10. Οι αρμοδιότητες υπό στοιχεία ιζ-κ, από το αναριθμημέ- 
νο άρθρο 6, του Γ ραφείου Διοικητικής και Οικονομικής Υπο¬ 
στήριξης, μεταφέρονται ως αρμοδιότητες υπό στοιχεία η-ια 
στην παράγραφο 2 του άρθρου 4, Ιδιαίτερο Γ ραφείο του Γ ε¬ 
νικού Γ ραμματέα. 

11. Το αναριθμημένο άρθρο 7, Σύσταση θέσεων προσωπι¬ 
κού, αντικαθίσταται ως εξής: 

«Άρθρο 7 

Σύσταση θέσεων προσωπικού 

Συνιστώνται σαράντα τέσσερις θέσεις μετακλητών υπαλ¬ 
λήλων κάθε κατηγορίας και κλάδου προσωπικού της Γ ενικής 
Γραμματείας της Κυβέρνησης. 

Οι θέσεις αυτές είναι οι εξής: 

Α. Προϊσταμένων των γραφείων της Γ ενικής Γ ραμματείας 
της Κυβέρνησης: θέσεις 3 εκ των οποίων: 

1. Μια θέση προϊσταμένου του ιδιαίτερου γραφείου του Γε¬ 
νικού Γ ραμματέα 

2. Μια θέση προϊσταμένου του Νομικού Γ ραφείου 

3. Μια θέση προϊσταμένου του Γ ραφείου Διοικητικής και 
Οικονομικής Υποστήριξης. 

Β.1. Κλάδου Π.Ε. Διοικητικού-Οικονομικού: θέσεις 7 

2. Κλάδου Δ.Ε. Διοικητικού-Αογιστικού: θέσεις 8 

3. Κλάδου Υ.Ε. Επιμελητών: θέσεις 1 

Οδηγών: θέσεις 2 

Υπαλλήλων καθαριότητας: θέσεις 3 

Γ.1. Ειδικών Συμβούλων: θέσεις 12 

2. Ειδικών Συνεργατών: θέσεις 8». 

12. Το πρώτο εδάφιο της παραγράφου 3 του αναριθμημέ- 
νου άρθρου 10 αντικαθίσταται ως εξής: 

«3. Οι αποδοχές των προϊσταμένωντου ιδιαίτερου Γραφεί¬ 
ου του Γενικού Γραμματέα της Κυβέρνησης, του Νομικού 
Γραφείου, του Γραφείου Διοικητικής και Οικονομικής Υπο¬ 
στήριξης και των ειδικών συμβούλων, ορίζονται για τους κα¬ 
τόχους διδακτορικού διπλώματος στο 95% για τους κατό¬ 
χους αναγνωρισμένου μεταπτυχιακού τίτλου σπουδών στο 
90% για τους κατόχους πτυχίου Α.Ε.Ι. στο 85%, και για τους 
ειδικούς συνεργάτες στο 75% - 85% του συνόλου των πάσης 
φύσεως αποδοχών που αντιστοιχούν κάθε φορά στον 1 ° 
βαθμό Ειδικών θέσεων.» 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 19 Αυγούστου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

